Vėjužėlis smarkiai pučia
Vėjužėlis smarkiai pučia,
Vėjužėlis kaukia,
O jaunoji mergužėlė
Manęs jauno laukia.

Laukia, sėdi ji pas langą.
Gailiai ašaroja;
Žiūri, žiūri į kelelį –
Niekas juo nejoja...

Nežinau, vai, kas daryti,
Kaip pas ją man lėkti:
Ji taip toli, vai, taip toli –
Negaliu pasiekti.

Vėjužėlis smarkiai pučia.
Vėjužėlis kaukia...
O aš josiu, pas ją josiu.
Nors ir áudra lauke!

Eilėraščiai